CELEX: 32013R1068
Language: lv
Date: 2013-10-30 00:00:00
Title: Komisijas Regula (ES) Nr. 1068/2013 ( 2013. gada 30. oktobris ), ar ko groza Eiropas Parlamenta un Padomes Regulas (EK) Nr. 1333/2008 II pielikumu attiecībā uz difosfātu (E 450), trifosfātu (E 451) un polifosfātu (E 452) izmantošanu slapji sālītās zivīs  Dokuments attiecas uz EEZ

31.10.2013   
            
            
               LV
            
            
               Eiropas Savienības Oficiālais Vēstnesis
            
            
               L 289/58
            
         KOMISIJAS REGULA (ES) Nr. 1068/2013
   (2013. gada 30. oktobris),
   ar ko groza Eiropas Parlamenta un Padomes Regulas (EK) Nr. 1333/2008 II pielikumu attiecībā uz difosfātu (E 450), trifosfātu (E 451) un polifosfātu (E 452) izmantošanu slapji sālītās zivīs
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2008. gada 16. decembra Regulu (EK) Nr. 1333/2008 par pārtikas piedevām (1) un jo īpaši tās 10. panta 3. punktu un 30. panta 5. punktu,
   tā kā:
   
               (1)
            
            
               Regulas (EK) Nr. 1333/2008 II pielikumā ir dots Savienības atļauto pārtikas piedevu saraksts un to lietošanas nosacījumi.
            
         
               (2)
            
            
               Minēto sarakstu var grozīt saskaņā ar procedūru, kas minēta Eiropas Parlamenta un Padomes 2008. gada 16. decembra Regulā (EK) Nr. 1331/2008, ar ko nosaka vienotu atļauju piešķiršanas procedūru attiecībā uz pārtikas piedevām, fermentiem un aromatizētājiem (2).
            
         
               (3)
            
            
               Saskaņā ar Regulas (EK) Nr. 1331/2008 3. panta 1. punktu Savienības atļauto pārtikas piedevu sarakstu var atjaunināt pēc Komisijas iniciatīvas vai pēc pieteikuma saņemšanas.
            
         
               (4)
            
            
               Pieteikums, kurā lūdz piešķirt atļauju izmantot difosfātus (E 450), trifosfātus (E 451) un polifosfātus (E 452) slapji sālītās zivīs, tika iesniegts 2009. gada 19. jūnijā un ir darīts pieejams dalībvalstīm.
            
         
               (5)
            
            
               Zivis var konservēt un uzglabāt, pievienojot lielu sāls daudzumu jēlajam materiālam. Sālīšana ar sauso paņēmienu ir attīstījusies no viena posma procesa līdz vairāku posmu procesam, kurā iekļauts pirmssālīšanas posms, kas dod iespēju saīsināt sālīšanas laiku un panākt relatīvi viendabīgu sāls koncentrāciju zivs muskuļos. Šajā nolūkā zivs tiek vispirms iesālīta ar injekciju un/vai sālījumu, kas sagatavots ar kontrolētu sāls koncentrāciju. Pēc tam zivi sāla ar sauso paņēmienu (t. i., nogatavināšanu sālī), lai iegūtu vajadzīgo sāls koncentrāciju galaproduktā.
            
         
               (6)
            
            
               Šīs ilgstošās konservēšanas laikā var notikt zivs muskuļos esošo lipīdu oksidēšanās. Tas izraisīs krāsas un garšas izmaiņas. Oksidēšanos paātrina zivs muskuļos esošie metāla joni un lietotais sāls. Tā kā difosfāti (E 450), trifosfāti (E 451) un polifosfāti (E 452) veido kompleksus ķīmiskus savienojumus ar metālu joniem, tie var visiedarbīgāk pasargāt sālīto zivi no oksidēšanās. Lielākā daļa pievienoto fosfātu un sāls tiek noskaloti, pirms lietošanas zivi izmērcējot ūdenī. Minēto fosfātu izmantošanas rezultātā ūdens daudzums slapji sālītajā galaproduktā nepalielinās. Sālītā zivs, kuras sākotnējā krāsa un garša ir saglabāta, ir īpaši pieprasīta Spānijas, Itālijas un Grieķijas tirgū.
            
         
               (7)
            
            
               Saskaņā ar Eiropas Parlamenta un Padomes 2000. gada 20. marta Direktīvas 2000/13/EK par dalībvalstu tiesību aktu tuvināšanu attiecībā uz pārtikas produktu marķēšanu, noformēšanu un reklāmu (3) 3. pantu saistībā ar 6. panta 4. punktu fosfātu izmantošanai slapji sālītās zivīs jābūt atzīmētai sastāvdaļu sarakstā. Uzņēmēji, kas iesaistīti pārtikas apritē, tāpat var atzīmēt uz saviem produktiem, ka polifosfāti nav izmantoti.
            
         
               (8)
            
            
               Tā kā lielākā daļa pievienoto fosfātu tiek noskaloti, pirms lietošanas zivi izmērcējot ūdenī, patērētāji fosfātu iedarbībai tiks pakļauti minimāli, kas nevar nelabvēlīgi ietekmēt sabiedrības veselību. Tāpēc ir lietderīgi atļaut difosfātu (E 450), trifosfātu (E 451) un polifosfātu (E 452) izmantošanu slapji sālītu zivju konservēšanā.
            
         
               (9)
            
            
               Saskaņā ar Regulas (EK) Nr. 1331/2008 3. panta 2. punktu Komisijai ir jālūdz Eiropas Pārtikas nekaitīguma iestādes atzinums, lai atjauninātu Savienības atļauto pārtikas piedevu sarakstu, kas minēts Regulas (EK) Nr. 1333/2008 II pielikumā, izņemot gadījumus, kad attiecīgie atjauninājumi nevar nelabvēlīgi ietekmēt sabiedrības veselību. Tā kā atļauja izmantot difosfātus (E 450), trifosfātus (E 451) un polifosfātus (E 452) slapji sālītu zivju konservēšanā ir minētā saraksta atjauninājums, kam nav nelabvēlīgas ietekmes uz cilvēku veselību, nav nepieciešams lūgt Eiropas Pārtikas nekaitīguma iestādes atzinumu.
            
         
               (10)
            
            
               
                  Bacalhau jeb portugāļu mencu ražo, ilgāk žāvējot slapji sālīto zivi. Polifosfātu izmantošana var ietekmēt minēto žāvēšanas procesu. Turklāt tas arī var kavēt bacalhau tradicionālās krāsas un garšas veidošanos. Tāpēc tradicionālās bacalhau ražotājiem sālīta zivs, ko apstrādā ar fosfātiem, nebūtu vēlama. Lai ļautu tradicionālās bacalhau ražotājiem pielāgoties situācijai, kurā ar fosfātiem apstrādātu zivi var laist tirgū, būtu jāierosina pārejas periods. Minētā perioda laikā tradicionālās bacalhau ražotāji var slēgt līgumus ar piegādātājiem un iepazīties ar analītiskajām metodēm, kuras var izmantot, lai kontrolētu pievienoto fosfātu klātbūtni zivīs.
            
         
               (11)
            
            
               Lai turpinātu izvērtēt ietekmi uz slapji sālītu zivju pieejamību bacalhau ražošanai, Komisija trīs gadus pārraudzīs polifosfātu izmantošanu galvenajās sālītas mencas ražotājvalstīs.
            
         
               (12)
            
            
               Ņemot vērā minētos faktus, Regulas (EK) Nr. 1333/2008 II pielikums būtu attiecīgi jāgroza.
            
         
               (13)
            
            
               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Regulas (EK) Nr. 1333/2008 II pielikumu groza saskaņā ar šīs regulas pielikumu.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 30. oktobrī
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 354, 31.12.2008., 16. lpp.
   
      (2)  OV L 354, 31.12.2008., 1. lpp.
   
      (3)  OV L 109, 6.5.2000., 29. lpp.
   
      PIELIKUMS
      Regulas (EK) Nr. 1333/2008 II pielikumā pēc E daļas ieraksta Nr. E 392 pārtikas kategorijā Nr. 09.2. “Pārstrādātas zivis un zivsaimniecības produkti, tostarp gliemji un vēžveidīgie” iekļauj šādus ierakstus:
      
         
                      
                  
                  
                     “E 450
                  
                  
                     Difosfāti
                  
                  
                     5 000
                  
                  
                     (4), (79)
                  
                  
                     Tikai Gadidae dzimtas sālītās zivīs, kas ir iesālītas ar injekciju un/vai sālījumu vismaz 18 % sāls šķīdumā un kam bieži seko sausā sālīšana
                  
                  
                     Piemērošanas termiņš:
                     no 2013. gada 31. decembra
                  
               
                      
                  
                  
                     E 451
                  
                  
                     Trifosfāti
                  
                  
                     5 000
                  
                  
                     (4), (79)
                  
                  
                     Tikai Gadidae dzimtas sālītās zivīs, kas ir iesālītas ar injekciju un/vai sālījumu vismaz 18 % sāls šķīdumā un kam bieži seko sausā sālīšana
                  
                  
                     Piemērošanas termiņš:
                     no 2013. gada 31. decembra
                  
               
                      
                  
                  
                     E 452
                  
                  
                     Polifosfāti
                  
                  
                     5 000
                  
                  
                     (4), (79)
                  
                  
                     Tikai Gadidae dzimtas sālītās zivīs, kas ir iesālītas ar injekciju un/vai sālījumu vismaz 18 % sāls šķīdumā un kam bieži seko sausā sālīšana
                  
                  
                     Piemērošanas termiņš:
                     no 2013. gada 31. decembra
                  
               
                      
                  
                  
                     
                                 (4):
                              
                              
                                 Maksimālo līmeni izsaka kā P2O5.
                              
                           
               
                     
                                 (79):
                              
                              
                                 Maksimālais līmenis attiecas uz atsevišķi vai kombinācijā izmantotu E 450, E 451 un E 452 kopīgo saturu.”